text: Hårdt kvæstet chauffør fløjet til Odense
  07 oktober 2010 kl. 15.43
  En hårdt kvæstet lastbilchauffør måtte skæres fri af sit førerhus og er nu fløjet til behandling på Odense Universitets Hospital. Det skete efter, at han overså en kø og kørte op bag i to holdende lastvogne på motorvejen ved Haderslev.
  Ulykken, der skete i det sydgående spor, har fået trafikken er brudt helt sammen på den sønderjyske motorvej til at bryde helt sammen.
  
  Kø fra Kolding og syd på
  Vagtchefen hos fra Syd- og Sønderjyllands Politi fortæller, at der er kø allerede ved Kolding. Trafikken i det nordgående spor glider, men der er optræk til kikke-kø.
  
  Måtte skæres fri
  Chaufføren overså en kø ved et vejarbejde  - og kørte op bag i to holdende lastbiler. Han blev fastklemt ved sammenstødet og måtte skæres fri.
  Motorvejens sydgående spor vil være spærret i flere timer endnu, mens en bilinspektør laver tekniske undersøgelser på ulykkestedet.
  